b'\n_START_ARTICLE_\nArbnor Mucolli\n_START_SECTION_\nVejle Boldklub\n_START_PARAGRAPH_\nMucolli er central midtbanespiller og fik sin debut for Vejle Boldklub, da han som 17-\xc3\xa5rig startede inde i og fik 80 minutters spilletid mod N\xc3\xa6stved den 17. november 2016. _NEWLINE_Arbnor Mucolli er lillebror til Agon Mucolli, der ligeledes har f\xc3\xa5et fin fodboldopv\xc3\xa6kst i Vejle Boldklub. De to oplevede for f\xc3\xb8rste gang at starte inde sammen i en turneringskamp p\xc3\xa5 f\xc3\xb8rsteholdet i Arbnor Mucollis debutkamp._NEWLINE_Arbnor Mucolli var skadet i store dele af 2017/2018-s\xc3\xa6sonen, hvor Vejle Boldklub sikrede sig oprykningen til Superligaen. Han spillede s\xc3\xa5ledes kun 15 ligakampe, hvoraf kun \xc3\xa9n af dem var efter vinterpausen. _NEWLINE_Forud for 2018/2019-s\xc3\xa6sonen, hvor VB igen var at finde i Superligaen, var Arbnor Mucolli igen skadesfri og indledte s\xc3\xa6sonen som fast mand p\xc3\xa5 Vejle Boldklubs midtbane. Den 25. juli 2018 forl\xc3\xa6ngede Mucolli sin kontrakt med Vejle Boldklub med yderligere et \xc3\xa5r, s\xc3\xa5 den nu udl\xc3\xb8ber i sommeren 2020.\n_START_SECTION_\nDanmark\n_START_PARAGRAPH_\nArbnor Mucolli har spillet U18-landskampe for Danmark. Da begge hans for\xc3\xa6ldre er fra Kosovo, har han ogs\xc3\xa5 mulighed for at repr\xc3\xa6sentere Kosovos og Albaniens landshold. F\xc3\xb8rst meddelte Arbnor Mucolli, at han modsat sin storebror Agon hellere ville repr\xc3\xa6sentere Danmark.\n_START_SECTION_\nAlbanien\n_START_PARAGRAPH_\nI 2017 \xc3\xa6ndrede han dog mening, og fremover vil han derfor repr\xc3\xa6sentere Albanien. Kort efter debuterede han p\xc3\xa5 U-20-landsholdet. Den 21. januar startede han inden i venskabskampen mod Aserbajdsjan.'